
REFERAT

privind aprobarea Raportului privind stadiul negocierilor a
condiţiilor de realizare a proiectului de parteneriat public – privat

„Spitalul Clinic Municipal Timişoara”


Prin Hotărârea Consiliului Local al Municipiului Timişoara nr. 76 din 14.10.2004 au fost aprobate iniţierea proiectului de parteneriat public-privat “Spitalul Clinic Municipal Timişoara” şi documentele necesare acestui demers (studiul de prefezabilitate, anunţul de intenţie, documentul ataşat).


Procedura urmată a fost fost în conformitate cu O.G. nr. 16/2002 privind contractele de parteneriat public-privat şi ale H.G. nr. 621/2002 pentru aprobarea normelor metodologice de aplicare a O.G. nr. 16/2002, acte legislative în viguare la acea dată.

În conformitate cu legislaţia română în vigoare, au fost continuate demersurile pentru constituirea parteneriatului public-privat în vederea realizării “Spitalului Clinic Municipal Timişoara”. In acest sens, a fost constituită Comisia de evaluare a scrisorilor de intenţie, aprobată grila de punctaj şi programul de desfăşurare a selecţiei scrisorilor de intenţie. HCL nr. 2597/20.12.2004, iar HCL nr. 45/21.02.2005 şi HCL nr. 319/26.07.2005 aprobă raport Raportul de evaluare a scrisorilor de intenţie, precum şi conţinutul şi forma acordului de proiect care urmează a fi semnat de către autorităţile publice locale şi investitorii selectaţi. Totodată această hotărâre aprobă constituirea Comisiei de negociere a condiţiilor de realizare a proiectului. Prin HCL nr. 26.07.2005 se aprobă Studiul de Fezabilitate pentru proiectul de parteneriat public-privat.

Comisia de negociere a condiţiilor de realizare a proiectului de parteneriat public – privat „Spitalul Clinic Municipal Timişoara” a semnat acorduri de proiect cu trei investitori, şi anume, Acordul de proiect nr. 1/23.03.2005 cu investitorul SUMMA TURIZM YATIRIMCILIĞ AŞ, Acordul de proiect nr. 2/24.03.2005 cu investitorul SC BOUYGUES ROMANIA SRL şi Acordul de proiect nr. 3/24.03.2005 cu investitorul INTER-MEDICO GmbH Medizin+Technik. 

În baza Acordurilor de proiect semnate şi în conformitate cu calendarul negocierilor convenit până la mijlocul lunii decembrie au avut loc negocieri individuale, dar numai cu reprezentanţii firmei SC BOUYGUES ROMANIA SRL, aceştia fiind singurii care au prezentat oferte.


În 19.12.2005, data prevăzută pentru încheierea negocierilor individuale, Comisia de negociere a condiţiilor de realizare a proiectului de parteneriat public – privat „Spitalul Clinic Municipal Timişoara” s-a întrunit pentru a analiza stadiul de derulare a acestui proiect. 

Concluziile comisiei sunt prezentate în raportul anexat.
Luând în considerare cele mai sus menţionate;

În conformitate cu dispoziţiile art. 3 din O.G. nr. 16/2002 privind contractele de parteneriat public-privat;

În conformitate cu prevederile art 5, alin.5.1 şi alin. 5.2 din Clauze Speciale, HG nr. 621/20.06.2002

Având în vedere dispoziţiile H.C.L. nr. 76 din 14.10.2004 privind aprobarea documentelor necesare pentru iniţierea proiectului de parteneriat public-privat “Spitalul Clinic Municipal Timişoara” şi menţiunile pct. 10, alin, 4 şi alin. 5 din Documentul Ataşat;

Având în vedere dispoziţiile HCL nr. 45/21.02.2005 şi HCL nr. 319/26.07.2005 privind aprobarea Raportului de avaluare a scrisorilor de intenţie, negocierea conţinutului şi formei acordului de proiect şi constituirea comisiei de negociere a condiţiilor de realizare a proiectului de parteneriat public-privat „Spitalul Clinic Municipal Timişoara”

Având în vedere menţiunile HCL nr. 26.07.2005 privind aprobarea Studiului de Fezabilitate pentru proiectul de parteneriat public-privat „Spitalul Clinic Municipal Timişoara”,

Propunem

1. Aprobarea Raportului privind stadiul negocierilor condiţiilor de realizare a proiectului de parteneriat public-privat „Spitalul Clinic Municipal Timişoara”, raport înregistrat cu numărul SC 2006 – 
2. Sistarea proiectului de parteneriat public – privat „Spitalul Clinic Municipal Timişoara”; 
3. Achiziţionare de servicii pentru elaborarea unui concept coerent/strategie privind organizarea serviciilor publice de sănătate în Municipiul Timişoara, de organizare a Spitalului Clinic Municipal Timişoara, pe baza unui studiu aprofundat privind situaţia actuală a fondului imobiliar şi a serviciilor medicale publice municipale în Timişoara.

